חוק אסטרטגיית הביטחון הלאומי

{{ח:התחלה}}
{{ח:כותרת|חוק אסטרטגיית הביטחון הלאומי, התשפ״ה–2025}}

{{ח:פתיח-התחלה}}
{{ח:מאגר|2233052}} {{ח:תיבה|ס״ח תשפ״ה, 660|חוק אסטרטגיית הביטחון הלאומי|https://fs.knesset.gov.il/25/law/25_lsr_7211235.pdf}}.
{{ח:סוגר}}
{{ח:מפריד}}

{{ח:סעיף|1|גיבוש אסטרטגיה מדינית־ביטחונית}}
{{ח:ת}} עם כינונה של ממשלה חדשה, יגבש המטה לביטחון לאומי את הצעת האסטרטגיה המדינית־ביטחונית של מדינת ישראל לקידום האינטרסים המדיניים והביטחוניים לשם חיזוק החוסן הלאומי של מדינת ישראל.

{{ח:סעיף|2|הצעת אסטרטגיה מדינית־ביטחונית}}
{{ח:ת}} הצעת אסטרטגיה מדינית־ביטחונית כאמור {{ח:פנימי|סעיף 1|בסעיף 1}} תתייחס להנחות היסוד בנוגע לאתגרים ולהזדמנויות המדיניים והביטחוניים הניצבים בפני מדינת ישראל, יפורטו בה האיומים והאתגרים ודירוגם וכן האמצעים והדרכים להתמודד עימם, לרבות הצגת החלופות לפירוט האמור, והיא תכלול, בין השאר, את אלה:
{{ח:תת|(1)}} היעדים המדיניים והביטחוניים, הכוללים את המטרות והאינטרסים המדיניים והביטחוניים הנדרשים לשם הבטחת קיומה, עוצמתה וביטחונה של מדינת ישראל;
{{ח:תת|(2)}} האתגרים המדיניים והביטחוניים, הכוללים את מיפוי האיומים על המצב המדיני־ביטחוני, בראייה שנתית ורב־שנתית, וניתוח הזירות המדיניות והביטחוניות, ובכלל זה זירת הפנים, במרחב, לרבות במרחב המידע הקיברנטי;
{{ח:תת|(3)}} כל מידע נוסף הנדרש לגיבוש האסטרטגיה המדינית־ביטחונית ומימושה.

{{ח:סעיף|3|הכנת הצעת האסטרטגיה המדינית־ביטחונית}}
{{ח:ת}} המטה לביטחון לאומי יכין את הצעת האסטרטגיה המדינית־ביטחונית לפי חוק זה בהתייעצות עם הגופים שלהלן, כל גוף בהתאם לסמכויותיו ותפקידיו על פי דין:
{{ח:תת|(1)}} משרד הביטחון, משרד החוץ, המשרד לביטחון לאומי וגופי הביטחון;
{{ח:תת|(2)}} משרדי ממשלה אחרים הנדרשים לדעת ראש המטה לביטחון לאומי.

{{ח:סעיף|4|חלופות לרכיבי האסטרטגיה המדינית־ביטחונית}}
{{ח:ת}} ביקש אחד הגופים שנערכה עימם התייעצות כאמור {{ח:פנימי|סעיף 3|בסעיף 3}} להציג חלופה לרכיב מהרכיבים המפורטים {{ח:פנימי|סעיף 2|בסעיף 2(1) עד (3)}}, יכלול המטה לביטחון לאומי בהצעת האסטרטגיה המדינית־ביטחונית את החלופה כפי שהציע אותו גוף ואת המלצתו המנומקת של המטה לביטחון לאומי לחלופה הנבחרת.

{{ח:סעיף|5|אישור האסטרטגיה המדינית־ביטחונית}}
{{ח:תת|(א)}} הממשלה תאשר את האסטרטגיה המדינית־ביטחונית בתוך חמישה חודשים מיום כינון ממשלה חדשה, לאחר שהונחה לפניה הצעת האסטרטגיה המדינית־ביטחונית שגיבש המטה לביטחון לאומי והוצגו לפניה החלופות וההמלצות כאמור {{ח:פנימי|סעיף 4|בסעיף 4}} באמצעות הגופים שהציעו אותן.
{{ח:תת|(ב)}} על אף האמור בסעיף קטן (א), הממשלה רשאית להחליט על אצילת סמכותה לפי סעיף קטן (א), כולה או חלקה, לוועדת השרים לענייני ביטחון לאומי.

{{ח:סעיף|6|עריכת שינויים באסטרטגיה המדינית־ביטחונית}}
{{ח:ת}} הממשלה, או ועדת השרים לענייני ביטחון לאומי – אם הממשלה אצלה לה את סמכותה כאמור {{ח:פנימי|סעיף 5|בסעיף 5(ב)}}, רשאית לערוך שינויים באסטרטגיה המדינית־ביטחונית, ויחולו לעניין זה הוראות חוק זה בשינויים המחויבים.

{{ח:סעיף|7|הצגת האסטרטגיה המדינית־ביטחונית לכנסת}}
{{ח:ת}} אישרה הממשלה, או ועדת השרים לענייני ביטחון לאומי – אם הממשלה אצלה לה את סמכותה כאמור {{ח:פנימי|סעיף 5|בסעיף 5(ב)}}, את הצעת האסטרטגיה המדינית־ביטחונית שהונחה לפניה, תגישה לוועדת החוץ והביטחון של הכנסת (להלן – ועדת החוץ והביטחון), בתוך 14 ימים מיום אישורה; ראש הממשלה או ראש המטה לביטחון לאומי יציגו את האסטרטגיה המדינית־ביטחונית לפני ועדת החוץ והביטחון בישיבה שתיוחד לעניין זה.

{{ח:סעיף|8|סודיות ופרסום}}
{{ח:ת}} האסטרטגיה המדינית־ביטחונית תהיה סודית ופרסומה אסור; ואולם, המטה לביטחון לאומי יפרסם ברשומות ובאתר האינטרנט של הממשלה תמצית של האסטרטגיה, בסמוך להגשתה לוועדת החוץ והביטחון.

{{ח:סעיף|9|}}
{{ח:ת}} {{ח:הערה|הנוסח שולב {{ח:חיצוני|חוק המטה לביטחון לאומי|בחוק המטה לביטחון לאומי, התשס״ח–2008}}.}}

{{ח:חתימות|התקבל בכנסת ביום י״ד בסיוון התשפ״ה (10 ביוני 2025).}}
* '''בנימין נתניהו'''
ראש הממשלה
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]